पाएं अपने शहर की ताज़ा ख़बरें और फ्री ई-पेपरडाउनलोड करें
रेमडेसिविर इंजेक्शन को लेकर दावा किया जा रहा है कि इसकी डिमाण्ड अब कुछ कम हुई है और सप्लाई पहले के मुकाबले बेहतर है, लेकिन सच्चाई अब भी यही है इसकी कमी बरकरार है। पेशेंट के परिजन इस इंजेक्शन के लिए यहाँ से वहाँ भटक रहे हैं। प्रशासन से जुड़े अधिकारी कहते हैं कि अस्पतालों को पर्याप्त मात्रा में इंजेक्शन दिये जा रहे हैं।
वहीं अस्पताल प्रबंधन कहता है कि इसके लिए सप्लायर और रेडक्राॅस से संपर्क किया जाए उनके पास अब भी इंजेक्शनों की कमी है। शुक्रवार को निजी अस्पतालों को केवल 590 इंजेक्शन दिये गए, जबकि डिमाण्ड 1800 के करीब है। रेमडेसिविर को लेकर पिछले 20 दिनों से चली आ रही परेशानी में कमी नहीं है समस्या बरकरार है इससे कोई इनकार नहीं कर सकता है।
फेफड़े के ज्यादा संक्रमित होने पर इसका सहज रूप में अस्पताल में इलाज मिल जाना हर हाल में कठिन बना हुआ है। डिमाण्ड और सप्लाई का जो अनुपात है वह सही नहीं है। जानकारों का कहना है कि भर्ती मरीजों को अभी कम से कम 1800 डोज हर दिन दिया जाना चाहिए, जबकि बीते 3 दिनों में मिले इंजेक्शन हर दिन 1 हजार के करीब दिये गये तो शुक्रवार को यह संख्या और कम हो गई।
बीते 4 दिनों में कितने इंजेक्शन दिए गए
4 मई - 999
5 मई - 996
6 मई - 997
7 मई - 590
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mai_Deva mai_Deva mai_Deva mai_Deva zho_Hant eng_Latn